Document ID: 32002D0646

Kommissionens beslutning
af 31. juli 2002
om ændring af beslutning 1999/283/EF om dyresundhedsmæssige betingelser og udstedelse af veterinærcertifikat ved indførsel af fersk kød fra visse afrikanske lande, særlig for så vidt angår Botswana, og om ændring af beslutning 2000/585/EF om dyre- og folkesundhedsmæssige betingelser og udstedelse af sundheds- og hygiejnecertifikat ved import af kød af vildtlevende og opdrættet vildt og kaninkød fra tredjelande
(meddelt under nummer K(2002) 2889)
(EØS-relevant tekst)
(2002/646/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved Rådets forordning (EF) nr. 1452/2001(2), særlig artikel 14, stk. 3,
under henvisning til Rådets direktiv 92/45/EØF af 16. juni 1992 om sundhedsmæssige og dyresundhedsmæssige problemer i forbindelse med nedlægning af vildtlevende vildt og afsætning af kød heraf(3), senest ændret ved direktiv 97/79/EF(4), særlig artikel 16, stk. 3,
under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser som omhandlet i bilag A, kapitel I, i direktiv 89/662/EØF, og, for så vidt angår patogener, i direktiv 90/425/EØF(5), senest ændret ved Kommissionens beslutning 1999/724/EF(6), særlig artikel 10, stk. 3, og artikel 15 og 22, og
ud fra følgende betragtninger:
(1) Ved Kommissionen beslutning 1999/283/EF(7), senest ændret ved beslutning 2002/219/EF(8), fastsættes der dyresundhedsbetingelser og bestemmelser om udstedelse af sundhedscertifikat ved indførsel af fersk kød fra visse afrikanske lande.
(2) Ved Kommissionen beslutning 2000/585/EF(9), senest ændret ved beslutning 2002/219/EF, fastsættes der dyre- og folkesundhedsmæssige betingelser og bestemmelser om udstedelse af sundheds- og hygiejnecertifikat ved import af kød af vildtlevende og opdrættet vildt og kaninkød fra tredjelande.
(3) Den 7. februar 2002 blev der rapporteret om udbrud og mund- og klovesyge i Botswana i område nr. 7, som EF har godkendt som værende sygdomsfrit, og veterinærmyndighederne i Botswana suspenderede straks eksporten af udbenet fersk kød af kvæg, får og geder og af opdrættede og vildtlevende hovdyr til EF fra hele landet.
(4) Veterinærmyndighederne har fremsendt oplysninger og garantier om regionaliseringen af område 10, 11, 12, 13 og 14 i Botswana, der blev godkendt til eksport af udbenet fersk kød af kvæg, får og geder og af opdrættede og vildtlevende hovdyr til EF ved beslutning 2002/219/EF.
(5) I henhold til direktiv 72/462/EØF kan et tredjeland betragtes som havende været fri for mund- og klovesyge i mindst to år, selv om der er indberettet et begrænset antal sygdomsudbrud på en begrænset del af dets område, såfremt udbruddene er blevet udryddet på under tre måneder.
(6) Botswana har anvendt smittespredningshæmmende vaccination med efterfølgende slagtning af de vaccinerede dyr, og der er ikke indberettet yderligere tilfælde.
(7) Derfor foreligger der tilstrækkelige garantier til, at Botswana kan regionaliseres yderligere, og at der kan tillades import af udbenet kød af kvæg, får og geder og af opdrættede og vildtlevende hovdyr fra område 5, 6, 7, 8, 9 og 18.
(8) Der skal derfor foretages ændringer i beslutning 1999/283/EF og 2000/585/EF.
(9) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
1. Bilag II til beslutning 1999/283/EF affattes som angivet i bilag I til nærværende beslutning.
2. I bilag III til beslutning 1999/283/EF affattes fodnote 5 i sundhedserklæringen i sundhedscertifikat A således: "Uanset de udbrud af mund- og klovesyge, der i februar 2002 blev bekræftet i den del af Botswana, som 'EF anerkender som sygdomsfri', kan den del af landet indtil 8. februar 2003 betragtes som havende været fri for mund- og klovesyge i mindst 12 måneder, og i den periode er der ikke blevet vaccineret."
Artikel 2
1. Bilag II til beslutning 2000/585/EF affattes som angivet i bilag II til nærværende beslutning.
2. I bilag III til beslutning 2000/585/EF affattes fodnote 8 i sundhedserklæringen i sundhedscertifikat A og fodnote 7 i sundhedserklæringen i sundhedscertifikat F således: "Versionsnummeret i den relevante, gældende beslutning for fersk kød af den tilsvarende tamdyrart skal dog angives, og derudover gælder, at uanset de udbrud af mund- og klovesyge, der i februar 2002 blev bekræftet i den del af Botswana, som 'EF anerkender som sygdomsfri', kan den del af landet indtil 8. februar 2003 betragtes som havende været fri for mund- og klovesyge i mindst 12 måneder, og i den periode er der ikke blevet vaccineret."
Artikel 3
Denne beslutning er rettet til medlemsstaterne.
Udfærdiget i Bruxelles, den 31. juli 2002.

Labels: 17
5
0
3
18